VIRON PASTORIT AREENALLA
Hei kaikki! Minä olen Aare Kimmel.
Olen pastorina Tallinnan lähellä Rannamõisan seurakunnassa.
Aiheeni on Jumalan valtakunnan perimmäinen luonne.
Tietolähteeni on Raamattu, -
sillä muualta emme löydä luotettavaa tietoa aiheesta.
Havainnollistan puhettani piirroksilla -
ja yritän esittää Raamatun koko sisällön yhdessä kuvassa.
Jumalan valtakunta on taivaassa, se on selvää.
Jumala katsoo maata taivaasta, ja Hän tulee myös maan päälle.
Ensimmäinen viiva kuvastaa taivasta.
Se on yläpuolellamme.
Taivaalla meille paistaa aurinko.
Tässä on aurinko ja auringonsäteet.
Jumala on taivaassa ja me elämme maan päällä.
Raamatun alussa kerrotaan, -
että alussa Jumala loi taivaan ja maan.
Maan ja Raamatun alku on tästä.
Tässä on luominen, merkitsen sen L-kirjaimella.
Raamatussa kerrotaan alusta, Eedenin puutarhasta ja puista.
Tässä on yksi, olkoon se hyvän- ja pahantiedon puu.
Raamattu käyttää symboliikkaa, kaikki ei aina ole kirjaimellista.
Hyvän- ja pahantiedon puu symbolisoi ihmisen rajoja.
Jossain vaiheessa rajat tulevat vastaan jokaisella.
Silläkin on rajansa, mitä ihminen saa ja ei saa tehdä.
Hyvän- ja pahantiedon puulla ihmiselle asetettiin rajat.
Seuraavaksi piirrän kaksi ihmistä.
Jumala on luonut heidät.
Aluksi kaikki on hyvin eikä ongelmia ole.
Heillä on toimiva yhteys Jumalaan.
Raamattu kertoo Jumalan tulleen puutarhaan -
ja etsineen ihmisiä heidän ylitettyä asetetut rajat.
Tiedämme joutuvamme pulaan, jos ylitämme rajat.
Hallituksella, työpaikoilla ja perheillä on omat rajansa, -
mitä kukin saa tehdä.
Rajat ovat tavallisia myös Jumalan valtakunnassa.
Kun rajoja kunnioitetaan, kaikki on hyvin.
Kun rajoja rikotaan, syntyy ongelmia.
Maailmassa on joku muukin kuin Jumala ja Hänen tietonsa.
Piirrän tähän käärmeen.
Muistatte varmasti, että Eedenissä oli käärme.
Se ei ollut tavallinen käärme.
Se yllytti ihmistä vastustamaan Jumalaa sanoen, -
että asiat eivät olleet niin kuin Jumala oli sanonut.
Muista tämä yleinen lause: -
"Jumala sanoi noin, mutta oikeasti asiat ovat toisin."
Selvitä, mikä oikeasti on totta.
Ihmiset uskoivat käärmettä ja että asiat ovat oikeasti toisin.
Se johti suureen katastrofiin, lankeamiseen alemmalle tasolle.
Tällä tasolla elämä jatkuu nyt.
Tällä tasolla rakennettiin esimerkiksi Baabelin torni.
Piirrän sen merkiksi zikkuran, joita rakennettiin Lähi-idässä.
Joka kaupungissa oli tällainen palvontapyhäkkö.
Ihmiset pyrkivät taivaaseen rakentamalla korkean tornin.
Kadotettuaan yhteyden Jumalaan ihminen alkoi kaivata Jumalaa.
Kaipaus luonnehtii ihmisten ikiaikaista pyrkimystä.
Ihminen yrittää päästä jatkuvasti ylös eri tavoin, -
esimerkiksi henkien ja tuonpuoleisten näkyjen avulla.
Joskus siihen liittyy kuolleita tai henkien ilmestyminen.
Shamaanit ja noidat tuntevat nämä asiat paremmin.
Nykyään muodissa on itsensä kehittäminen, -
etenkin itämainen meditaatio.
Itsensä kehittämisestä on paljon kirjallisuutta, -
jossa opetetaan kehittämään omaa ajatusmaailmaa, -
vapautumaan huonosta energiasta ja avaamaan chakroja.
Nämä ovat pyrkimyksiä päästä Jumalan luo ja Hänen armoonsa.
Kuvasta puuttuvat vielä tummat pilvet.
Taivaalla on pilviä.
Kun taivas on pilvessä, aurinko ei paista.
Aurinko ei ole kadonnut, alhaalla on edelleen valoisaa.
Elämä ja historia jatkuu.
Näemme jonkin verran ja moraali ohjaa meitä.
Tämän valon vuoksi osaamme etsiä jotain suurempaa, -
Jumalaa tai korkeampaa voimaa.
Ihminen ymmärtää elävänsä tasolla, jolla on ongelmia.
Niistä täytyy selvitä jotenkin.
Ongelmat voivat olla esimerkiksi henkilökohtaisia -
tai globaaleja, jotka liittyvät luontoon tai sotaan.
Pyrkimys on aina parempaan.
Erään sanonnan mukaan -
pyrimme parempaan ja epäonnistuimme, kuten aina.
Aina on asioita, jotka estävät onnistumisen.
Raamattu kertoo synnin aiheuttavan epäonnistumisen.
Aika kuluu, ja pilvien läpi tulee nuoli myös ylhäältä.
Nuolen nimi on Jumalan ilmestys.
Jumala lähettää viestejä yhdelle miehelle, Aabrahamille.
Näin kerrotaan Raamatun alussa.
Aabraham noudattaa Jumalan antamia ohjeita.
Kautta Raamatun näemme, että Jumalan kanssa voi viestiä.
Voimme kommunikoida ja puhua Hänen kanssaan.
On etuoikeus, ettei meidän tarvitse kuvitella Jumalaa, -
vaan Hän ilmoittaa meille itsestään eri ihmisten kautta.
Nuolia voisi olla enemmänkin.
Seuraavaksi Jumala puhui Mooseksen kautta.
Hän pelastui erikoisesti ja oli vanhan testamentin pelastaja.
Sitten oli joukko profeettoja, joille annettiin Jumalan sana, -
jonka he kertoivat eteenpäin siteeraamalla sitä.
Nuoli kuvastaa kaikkea, minkä perustana on Jumalan ilmoitus.
Aika kuluu ja ihmiskunta elää samalla tasolla.
Kun syntisestä ihmisestä ei ole toteuttamaan Jumalan tahtoa, -
tapahtuu jotain aivan uutta.
Ihmiset pyrkivät edelleen ylös, kukin omalla tavallaan.
Yksi tapa on olla hyvä ihminen ja elää mahdollisimman hyvin.
Maasta lähtevistä nuolista yksikään ei yllä taivaaseen.
Sitten tapahtuu jotain.
Taivaasta lähetetään Jeesus Kristus, Messias.
Hän tulee ylhäältä.
Raamattu todistaa, että Hän syntyy neitsyt Mariasta, -
joten Hän on sekä Jumala että tavallinen ihminen.
Älkää sanoko Jumalalle, että se on mahdotonta.
Luulen, että Hän nauraisi.
Jumalalle kaikki on mahdollista. Niin meillekin, jos uskomme.
Epäusko estää meitä uskomasta. Uskovalle kaikki on mahdollista.
Jumala toimikoon kuten tahtoo, sitä ei kannata epäillä.
Jumala lähettää Jeesuksen taivaasta maan päälle elämään.
Hän opettaa ja pelastaa ihmisiä.
Seuraava suuri merkki on risti.
Se on Golgatan risti, -
joka symbolisoi Jeesuksen koko lunastustyötä.
Jeesuksen kuoltua tapahtui jotain ainutlaatuista.
Hän nousi kuolleista.
Jeesus eli maan päällä vielä 40 päivää, -
jotta Hänen omansa uskoisivat Hänen nousseen kuolleista.
Edes opetuslapset eivät odottaneet sitä.
Jeesus todisti opetuslapsille, että Hän eli.
Hän söi ja puhui heidän kanssaan ja antoi heidän koskea itseensä.
Kun opetuslapset olivat vakuuttuneet, -
ettei kyse ollut harhasta, aaveesta tai hengestä, -
vaan että Jeesus oli todella noussut kuolleista, -
Raamattu kertoo Jeesuksen nousseen takaisin taivaaseen.
Kun tähän piirretään vielä tikapuiden puolat, -
tikkaat taivaaseen ovat valmiit.
Miksi nämä nuolet eivät yllä korkealle, -
mutta tämä yltää taivaaseen? Mitä muut uskonnot sanovat?
Kysymys on tärkeä etenkin nyt, -
sillä olemme tottuneet kuulemaan jotain aivan muuta.
Havainnollistan tätä kysymystä piirtämällä uuden kuvan.
Nykyään moni sanoo, -
että on yksi jumala, jonka luo vie monta tietä.
Tätä voisi kuvata seuraavalla tavalla: -
Jumala on kuin suuren, korkean mäen päällä.
Ihmiset elävät vuoren juurella ja pyrkivät ylös.
Joku on hindu tai buddhalainen, toinen muhamettilainen -
tai jokin muu, uskonnoista ei ole pulaa.
Jokaisella on omanlainen jumala ja kaikki pyrkivät ylös.
Vuoren huipulla on jumala, -
joka odottaa kirkkaudessaan ja ottaa kaikki iloisesti vastaan.
Tämä on New agen käsitys -
jumalasta, pääsystä jumalan luo ja uskonnon merkityksestä.
Mitä vikaa kuvassa on? Onko se luotettava?
Joudun tunnustamaan, että voisin pitää tästä kuvasta.
Pitäminen on oma juttunsa. Onko kuva luotettava tai totta?
Onko kuvassa mitään perää?
Hyvää kuvassa on samanarvoisuus.
Ketään ei syrjitä väärän uskonnon vuoksi.
Se on tämän kuvan hyvä puoli.
Ongelma on se, ettemme jaksa kiivetä perille.
Yksi kuvan vioista on liian pienenä esitetty vuori.
Vuoren kyljet ovat paljon jyrkemmät, tällaiset.
Ne jatkuvat eikä loppua näy.
Vuoren toinen kylki on yhtä jyrkkä ja kallioinen.
Esimerkiksi Mount Everestille, joka on korkein vuori, -
ovat vain muutamat kiivenneet, sillä kiipeäminen on raskasta.
Kiipeäminen on raskasta hengellisesti ja moraalisesti -
ja vuori ulottuu taivaaseen.
Mieti, miten kaukana taivas on kilometreissä tai valovuosissa.
Miten korkealle pystymme hyppäämään tai kiipeämään?
Emme jaksa kauas.
Luovutamme ja tyydymme siihen, mitä olemme.
Kuva on kaunis, muttei auta pääsemään vuoren huipulle.
Tämä on yksi vika.
Kuvan toinen vika on se, että Jumala on siinä vain periaate.
Hän istuu vuoren huipulla tekemättä mitään.
Hänen tehtävänsä on vain palkita perille päässeet.
Raamatun mukaan heitä ei ole, sillä kaikki ovat syntisiä -
ja Jumalan kirkkautta vailla, ilman yhteyttä Jumalaan.
Vai löytyykö joku synnitön? Hänet haluaisin tavata!
Rehellisessä itsetutkiskelussa huomaa langenneensa jossain.
Kristus puolestaan on Jumala, joka tulee itse ihmisen luo.
Hän tekee pelastustyön itse, mikä on ainutlaatuista.
Muissa uskonnoissa ei ole näin.
Jossain vaiheessa tuli Buddha, joka väitti valaistuneensa, -
ja hänen jälkeensä Muhammed.
Jokainen voi arvostella heitä miten haluaa.
Vain yhdet tikapuut vievät oikeasti taivaaseen.
Vain yksi tie vie taivaaseen.
Eikä siksi, että kristityt olisivat muita parempia, -
vaan koska tien teki Jumala.
Ihminen voi vain käyttää sitä.
Kuvan tikkaissakin on ongelma.
Jos kuvittelemme taivaaseen yltävät tikkaat, -
miten korkealle jaksaisimme kiivetä?
Korkeita rappuja kavunnut tuntee rajansa.
Hengästymme aika pian.
Hyväkuntoinen pääsee korkealle, mutta ei perille asti.
Jos meidän täytyy kiivetä ylös, olemme mahdottomassa asemassa.
Siksi teen kuvaan vielä yhden korjauksen: -
tikkaiden sijaan on hissi, jonka oveen on kirjoitettu -
Jeesus Kristus.
Jeesus avasi oven ja kutsuu meitä kysyen: -
"Haluatko astua hissiin?"
Kyse ei enää ole moraalista, kiipeämisestä, saavutuksista, -
rukouksista tai työstä Jumalan valtakunnan hyväksi,
vaan siitä, astummeko sisälle.
Kun astumme sisälle, hissi vie meidät perille.
Se on mielestäni hyvä symboli.
Elämä maanpäällä jatkuu.
Voimme sijoittaa viivalle myös oman elämämme.
Synnymme, kohtaamme Jeesuksen ja päätämme, seuraammeko Häntä.
Jos emme seuraa, emme löydä toista tietä taivaaseen.
Jeesus valmisti tien.
Joh. 14:6 Jeesus sanoo olevansa tie, totuus ja elämä.
Muuta tietä Isän luo ei ole.
Tikkaat eivät yllä taivaaseen eikä sinne pääse ihmisen avulla.
Vain Jeesus voi viedä sinne.
Voimme pitää itseämme hyvinä, torjua uskon epämiellyttävänä -
ja toimia oman päämme mukaan.
Voimme kävellä oven ohi ja turvata omaan uskoomme.
Jatkamme elämäämme.
Raamatun mukaan lopussa on toinen pudotus, se on pohjaton.
Jos putoamme toisen kerran, päädymme tuliseen järveen.
Tuossa järvessä yhteys Jumalaan katkeaa täydellisesti.
Siellä on täydellinen pimeys, epätoivo ja hätä.
Jeesus itse sanoi niin.
Jonkun toisen sanomana sitä voisi pitää mielipiteenä.
Jumalalla on kuitenkin jotain, mitä muilta puuttuu: -
täydellinen tieto, jota ymmärrämme vajavaisesti.
Loppujen lopuksi tulijärveä ei ole tehty ihmisiä varten.
Raamattu kertoo sen olevan pirulle ja tämän enkeleille.
Se on hirveä paikka, jonne Jumala ei halua meidän joutuvan.
Yksikään, joka ohittaa kuvan tikkaat tai hissin, -
ei pääse taivaaseen. Se on ainoa tie.
Toivon ainakin kristittyjen ymmärtävän tämän.
Katsotaan tämän tueksi todisteita Raamatusta.
Joh. 1. luvussa sanotaan, -
että maailmaan oli tulossa todellinen valo ihmisille.
Hän eli ja toimi maailmassa.
Maailmaa ei luotu sattumalta, vaan Hänen kauttaan.
Hän tuli oman kansansa luo, -
joka tunsi Jumalan Mooseksen ja Aabrahamin ajoista asti.
Heillä oli profeetat ja pyhät kirjoitukset.
Kansa oli odottanut Häntä, mutta omine odotuksineen.
Heillä oli erilaiset odotukset, oma etu mielessään.
Ja niin oma kansa ei ottanut Häntä vastaan, -
vaan ristiinnaulitsi Hänet.
Ihmiskunnan tragedia on, -
että tähän saakka Jeesuksesta on yritetty päästä eroon.
Minun aikanani sitä on yritetty koko valtion voimin.
Onneksi se ei onnistunut.
Jotkut ovat vastanneet kutsuun.
Minä otin sen vastaan ja toivon, että teet samoin.
Niille, jotka ottavat Hänet vastaan ja nousevat hissiin, -
Hän antaa voiman tulla Jumalan lapsiksi.
Niille, jotka uskovat Häneen. Jos ei usko, kulkee oven ohi.
Jeesukseen uskovat eivät ole enää syntyneet lihasta, -
he ovat syntyneet Jumalasta.
He ovat Jumalan lapsia, taivaan valtakunnan perillisiä.
Kaikki taivaan aarteet ovat heitä varten.
Niitä on jo maanpäällä.
Hissiin astumisen jälkeen elämä jatkuu yhteydessä Jumalaan.
Ihmisellä on Jumalan antama varustus.
Kun ihminen aikanaan kuolee tai maailma aikanaan loppuu, -
hän ei putoa kuiluun vaan hissi vie hänet taivaaseen.
Me päätämme, minne haluamme.
Me päätämme, uskommeko Jumalaa vai jotakuta muuta.
Saamme olla onnellisia siitä, -
että Jumala on avannut tien taivaaseen.
Meidän tarvitsee vain hyväksyä kutsu sisälle.
Sitten meitä viedään eteenpäin.
Tämä on kristinuskon perussanoma ja perusluonne.
Voimme ottaa sen vastaan. Rukoillaan vielä lopuksi.
Rakas Taivaan Isä! Kiitos, että olet Jumalamme -
ja ilmoitit itsestäsi jo ammoin, Aabrahamille, Moosekselle -
ja profeetoille ja annoit ilmoitukseksi oman Poikasi, -
joka näytti tien taivaaseen ja avasi sen meille kaikille.
Kiitos, että katsomatta ihmisen hyvyyteen tai pahuuteen, -
onnistumisiin tai epäonnistumisiin -
tai elämäntapaan kutsu on voimassa kaikille.
Astu sisälle, ota vastaan, kaikki on valmistettu sinulle.
Auta meitä, jotta emme ohita valmistamaasi tietä, -
vaan ottaisimme sinut vapahtajaksemme -
ja eläisimme tässä maailmassa Sinun kanssasi -
ja noudattaisimme esimerkkiäsi. Jeesuksen nimessä, aamen.
Suomennos: Maria Peltokangas